
Раздел първи
ОБЩИ ПОЛОЖЕНИЯ

Чл.1. (1) Настоящите Вътрешни правила за работна заплата (ВПРЗ) уреждат структурата, елементите и организацията на работната заплата в ДГ
„Щастливо детство” като отчитат спецификата	 на различните длъжности	и  характерните за тях трудови задължения.

(2) ВПРЗ уреждат правилата и процедурите за определяне и изменение на индивидуалните работни заплати на работниците и служителите.

(3) Категориите персонал в ДГ „Щастливо детство“ са разпределени по следния  начин:

	Педагогически	специалисти	с ръководни функции
	Директор


	Педагогически специалисти
	учител, старши учител, с      придобити      ОКС
„бакалавър“, „магистър“, както и ПКС - от първа до пета включително  и такива без
присъдена ПКС.

	Специалисти
	Счетоводител	с	висше икономическо образование

	Помощно – обслужващ персонал
	Домакин-касиер, помощник- възпитатели

	Работници:
· квалифицирани;

	
· готвач;




Чл.2. (1) ВПРЗ са разработени въз основа на:

· Кодекса на труда;
· Наредба за структурата и организацията на работната заплата;
· Наредба №4 от 20.04.2017 г. за нормиране и заплащане на труда;
· Колективен трудов договор за системата на предучилищното и училищното образование, Анекс №Д01-269/06.12.2022 год., Анекс № Д01-192/10.08.2023 год., 
· Всички нормативни актове, уреждащи въпроси, свързани с работната заплата и нейната организация.

(2) Правилата се допълват, изменят и утвърждават от директора в съответствие с действащата нормативна уредба.

Чл.3. Организацията на работната заплата в детската градина включва:

1. общи положения за организацията на работната заплата в детската градина;
2. реда и начините за формиране на средствата за работна заплата;
3. условията и реда за определяне и изменение	на основните месечни заплати;
4. видовете и размерите на допълнителните възнаграждения и условията за тяхното получаване;
5. реда и начините за изчисляване на брутната месечна заплата.

Чл.4. (1) Настоящите ВПРЗ се прилагат спрямо всички работници и служители, които са в трудови правоотношения с ДГ “Щастливо детство“.

(2) Настоящите ВПРЗ не се прилагат спрямо лица, които осъществяват дейност на основание договор за управление или предоставят услуги на работодателя по граждански договор.


Раздел втори
ОБЩИ ПОЛОЖЕНИЯ ЗА ОРГАНИЗАЦИЯТА НА РАБОТНАТА ЗАПЛАТА В ДЕТСКАТА ГРАДИНА

Чл.5. (1) Работните заплати на персонала в детската градина се определят в съответствие с Наредба №4 от 20.04.2017г. за нормиране и заплащане на труда.

(2) Месечната основна заплата на:

1. педагогическите специалисти е възнаграждение за изпълнението на нормата преподавателска работа и на другите трудови задължения, присъщи за длъжността, в съответствие с уговорената в индивидуалния трудов договор продължителност на работното време;
2. непедагогическия персонал – в зависимост от длъжностната характеристика, други задължения, определени с индивидуалния трудов договор.

(3) В групата с педагогическите специалисти се включват следните длъжности:

1. педагогически специалисти с ръководни функции – директор;
2. педагогически специалисти – старши учител, учител.

(4) В групата с непедагогическия персонал се включват следните длъжности – счетоводител, домакин-касиер, помощник-възпитател, готвач, огняр, работник по ремонт и поддържане.

Раздел трети
ФОРМИРАНЕ НА СРЕДСТВАТА ЗА РАБОТНА ЗАПЛАТА

Чл.6.(1) Директорът на детската градина определя числеността на персонала и средната месечна брутна заплата на персонала, съобразно утвърдените разходи, като изготвя и утвърждава щатно разписание на длъжностите на персонала, длъжностно щатно разписание и поименно разписание на длъжностите и работните заплати.

(2) Длъжностното щатно разписание се утвърждава при изготвяне и актуализация на Списък-образец №2 или при промяна числеността на персонала.

(3) Поименното щатно разписание се утвърждава при всяка промяна на работната заплата.

Чл.7. Средствата за работна заплата се използват за определяне и изплащане на:

1. основните месечни работни заплати;
2. допълнителни трудови възнаграждения с:
· постоянен характер – за придобит трудов стаж и професионален опит и за професионално-квалификационна степен;
· за  новопридобита професионално - квалификационна степен се начислява допълнително трудово възнаграждение с постоянен характер;
· временен характер – изпълнение на учебни часове над минималната норма задължителна преподавателска работа, извънреден труд, за водене на задължителната документация на съответната група, даване на целева награда;
· възнаграждения за платен годишен отпуск или друг вид платен отпуск;

· обезщетения по Кодекса на труда, в т.ч. в договорени с колективен трудов договор;
· допълнителни възнаграждения за постигнати резултати от труда на педагогическите специалисти.

Раздел четвърти
УСЛОВИЯ И РЕД ЗА ОПРЕДЕЛЯНЕ И ИЗМЕНЕНИЕ НА ОСНОВНИТЕ МЕСЕЧНИ ЗАПЛАТИ

Чл.8. (1) Индивидуалните основни месечни работни заплати на педагогическите специалисти, които отговарят на изискванията за заемане на длъжността, при нормална продължителност на работното време не могат да бъдат по-ниски от:

1. за педагогически специалисти с ръководни функции – 2596.00 лв.;
2. за педагогически специалисти:
· учител, логопед, психолог, ресурсен учител – 2131 лв.;
· старши учител – 2198 лв.;

(2) При договаряне на индивидуалните работни заплати на педагогическите специалисти, директорът отчита:
1. заеманата длъжност;
2. професионалната квалификация, необходима за заеманата длъжност;
3. професионалния опит на педагогическия специалист.

(3) Месечната основна работна заплата на педагогическите специалисти е възнаграждение за изпълнението на нормата преподавателска работа и на другите трудови задължения, присъщи за длъжността, в съответствие с уговорената в индивидуалния трудов договор продължителност на работното време.

(4) Изключения от минималните размери на основните месечни работни заплати на педагогическите специалисти се допускат, когато индивидуалната норма преподавателска работа на лицето е под минималната норма преподавателска работа, определена в приложение №1 към чл.4, ал.11 от Наредба №4 от 2017г. за нормиране и заплащане на труда.

(5) При определяне на по-висока индивидуална норма преподавателска работа по реда на чл. 10, ал.1 от Наредба №4 от 2017 г. за нормиране и заплащане на труда на педагогическите специалисти се определя по-висока

индивидуална основна месечна работна заплата пропорционално на увеличението на нормата.

(6) Когато в началото на учебната година на педагогически специалист се определи по-ниска индивидуална норма преподавателска работа от тази за предходната учебна година или определената индивидуална норма преподавателска работа се намали в някой от случаите по чл.11 от Наредба
№4 от 2017 г. за нормиране и заплащане на труда, основната му работна заплата се намалява пропорционално на намалението на нормата при спазване на условията и по реда на чл. 119 от Кодекса на труда.

(7) Началната основна месечна работна заплата на лицата, които не отговарят на изискванията за заемане на учителско място, се определя в процент към основната месечна работна заплата за „учител“ с висше образование с придобита образователно-квалификационна степен
„магистър“ или „бакалавър“ за съответната професионално- квалификационна степен (ПКС) или без ПКС, както следва:

1. за	лица	с	висше	образование	с	придобита	образователно- квалификационна степен „магистър“ или „бакалавър“ -	86%;
2. за лица със средно професионално и средно общо образование - 80%

(8) Индивидуалните основни месечни работни заплати на лицата от непедагогическия персонал при нормална продължителност на работното време се определят в размери не по-ниски от минималната работна заплата за страната.

(9) Конкретните размери на индивидуалните основни работни заплати се договарят между работодателя и работещите по трудово правоотношение, в рамките на утвърдените от първостепенния разпоредител с бюджет средства за работни заплати и се определят в индивидуалния трудов договор.

Чл.9. Формираните, съгласно правилата месечни индивидуални работни заплати, се изплащат – до 5-то число на месеца, следващ месеца през  който е положен трудът и за който се начислява работна заплата.

Чл.10. Изменения на основните месечни заплати се извършва при:

1. промяна с нормативен акт на основна заплата за заеманата длъжност;
2. преминаване на друга длъжност;

3. промяна в образователната степен, доказана със съответните документи;
4. в други случаи, при спазване разпоредбите на чл.118 и чл.119 от Кодекса на труда.

Раздел пети
ВИДОВЕ	И	РАЗМЕРИ	НА	ДОПЪЛНИТЕЛНИТЕ ВЪЗНАГРАЖДЕНИЯ И УСЛОВИЯТАЗА ТЯХНОТО ПОЛУЧАВАНЕ

Чл.10. (1) В брутната работна заплата на персонала в ДГ  „Щастливо детство“ освен допълнителните трудови възнаграждения, определени в Кодекса на труда и подзаконовите нормативни актове по прилагането му, се включват и следните допълнителни трудови възнаграждения за:

1. професионално-квалификационна степен;
2. водене на задължителната документация на съответната група;
3. постигнати резултати от труда през учебната година, съгласно раздел V от Наредба №4 от 2017 г. за нормиране и заплащане на труда;
4. работа с деца със специални образователни потребности на педагогическите специалисти в детската градина – 38 лв., а на помощник-възпитателките – 18 лв.;
5. изпълнение на учебни часове над минималната норма задължителна преподавателска работа, ако те не са отчетени при определяне на основната работна заплата – при възможност;
6. безплатна храна – на непедагогическия персонал в детските градини в размер на 2.80 лв. дневно – при възможност;
7. наставничество – за подпомагане на новоназначен учител за срок до една година, в размер на 60лв. – при възможност;
8. официални празници или за началото на учебната година – до три пъти годишно – при възможност;


(2) Допълнителното възнаграждение за придобита професионално- квалификационна степен е с постоянен характер и се изплаща в следните размери:

· за V ПКС	- 38 лв.;
· за IV ПКС	- 45 лв.;
· за III ПКС	- 62 лв.;
· за II ПКС	- 90 лв.;
· за I ПКС              - 130 лв.



(3) Допълнително трудово възнаграждение по ал.1, т.2:

1. се изплаща на учителите в детската градина за водене на задължителната документация на съответната група и за консултиране на родители и на деца в детската градина и е в размер на 24 лв.;
Съответните дейности се извършват 45 минути извън седмичното разписание на учебните занимания по график, утвърден от директора;
2. се изплаща само през времето на учебните занятия;
3. се изплаща само за действително отработеното време, през което лицето е изпълнявало съответните дейности;
4. при отсъствие на учителя в детската градина допълнителното трудово възнаграждение се изплаща на заместващия учител пропорционално на времето за заместване.

(4) Допълнително трудово възнаграждение по ал.1, т.4 се изплаща за действително отработено време през периода на учебните занятия. Допълнително трудово възнаграждение за работа с деца със СОП се изплаща на учители 38 лв. месечно.
На помощник-възпитателите в детската градина в размер на 18 лв. месечно.

Чл.11 (1) Допълнително трудово възнаграждение за официални празници (или за началото на учебната година), съответно за Деня на българската просвета и култура и на славянската писменост – 24 май, за началото на учебната година – 15 септември и Коледа – 24 декември имат всички работещи по трудов договор в ДГ  „Щастливо детство“

(2) Видът на допълнителното трудово възнаграждение е, както следва:

1. За Деня на българската просвета и култура и на славянската писменост:

· за педагогически специалисти 
· за административния персонал 
· за непедагогическия персонал 
2. За началото на учебната година:

· за педагогически специалисти 
· за административния персонал 
· за непедагогическия персонал

3. За Коледа:

· за педагогически специалисти
· за административния персонал
· за непедагогическия персонал 


(3) Допълнителното трудово възнаграждение се определя пропорционално на отработените дни, когато отработеното време е по-малко от предвидените месеци за посочените по-горе периоди. Отработеното време не може да бъде по-малко от един месец.

(4) При определяне на отработеното време се включват всички ползвани законоустановени платени отпуски, с изключение на отпуска за отглеждане на малко дете, който се ползва на основание чл.164 от КТ.

(5) Лицата, които работят на непълно работно време, имат право на допълнително трудово възнаграждение пропорционално на определената в трудовите им договори продължителност на работното време.

(6) През 2024/2025 учебна година допълнителни възнаграждения ще се изплащат единствено и само при наличие на финансови средства.

Чл.12. Работниците и служителите, работещи по трудово правоотношение, могат да получават допълнителни възнаграждения, както следва:

(1) За придобит трудов стаж и професионален опит в размер на 1% от индивидуалната основна работна заплата за всяка година трудов стаж:

1. Допълнителното трудово възнаграждение за трудов стаж и професионален опит се заплаща за действително отработено време в рамките на съответната месечна продължителност на работното време само по основното трудово правоотношение, а при непълно работно време – по всеки отделен трудов договор, до допълването им до съответната месечна продължителност на работното време.

2. Правото за получаване на допълнителното трудово възнаграждение за трудов стаж и професионален опит възниква при придобит трудов стаж и професионален опит не по-малък от една година.
3. Размерът на допълнителното трудово възнаграждение за трудов стаж и професионален опит се изменя на период, не по-малък от една година придобит трудов стаж и професионален опит.

(2) Условията за вътрешно заместване по смисъла на чл. 259 от Кодекса на труда се определят в съответното допълнително споразумение или нов трудов договор.

(3) Размерът на допълнителното възнаграждение във връзка с ал.2 е не по-малък от 70% на сто от основната работна заплата на замествания работник или служител.

Чл.13. (1) При реализиране на финансови икономии със заповед на директора може да се определи и допълнително материално стимулиране, от средствата, които са разликата между определените и изразходваните средства към 31 декември на календарната година.

(2) Общият размер на допълнителното материално стимулиране по ал.1, което може да получи едно лице е не повече от една брутна заплата.

(3) Размерът на допълнително материално стимулиране на персонала се определя по показатели и критерии – разработени с участието на синдикалната организация в образователната институция и приети на Общо събрание на работниците и служителите.

(4) Оценяването на персонала се извършва от комисия, като председателят, членовете ѝ и техният брой се определят от директора.


Чл.14. (1) За постигнати много добри резултати и отлично изпълнение на служебните задължения, със заповед на директора могат да се определят парични или предметни награди, средствата, които са разликата между определените и разходваните средства към 31 декември на календарната година.

(2)Директорът определя размера на паричните награди на персонала пропорционално на отработените дни, включително и дните на законоустановените платени отпуски, с изключение на отпуска по чл.164 от КТ и дните в неплатен отпуск.

Раздел шести
УСЛОВИЯ И РЕД ЗА ОПРЕДЕЛЯНЕ НА ДОПЪЛНИТЕЛНОТО ТРУДОВО ВЪЗНАГРАЖДЕНИЕ ЗА ПОСТИГНАТИ РЕЗУЛТАТИ ОТ ТРУДА НА ПЕДАГОГИЧЕСКИТЕ СПЕЦИАЛИСТИ

Чл.15. (1) Допълнителното трудово възнаграждение за постигнати резултати от труда през учебната година се изплаща на педагогическите специалисти, с изключение на директора, въз основа на оценяване, извършено по показатели, съгласно Приложение №4 от Наредба №4 от 2020 г. за нормиране и заплащане на труда и критерии към тях.

(2)Резултатите от труда на педагогическите специалисти се оценяват след приключване на учебната година, но не по-късно от 1 октомври.

Чл.16. (1) Средствата за допълнително трудово възнаграждение за постигнати резултати от труда през учебната година на педагогическите специалисти с изключение на директора са включени в стандартите за едно дете или ученик и се планират в рамките на бюджета на институцията в размер не по-малко от 4% и не повече от 4,5% от годишния размер на средствата за работни заплати.

(2) Средствата за изплащане на допълнителното възнаграждение за постигнати резултати от труда на директора се осигуряват по бюджетите на първостепенните разпоредители с бюджет чрез бюджета на Министерството на образованието и науката и се изплащат в зависимост от получения брой точки при оценяването.

Чл.17. (1) Право на допълнително възнаграждение за постигнати резултати от труда имат педагогическите специалисти, които са в трудови правоотношения с детската градина към края на учебната година и имат действително отработени при същия работодател най-малко 124 дни за учебната година, за която се отнася оценяването (без различните видове отпуск).

(2) Право на допълнително възнаграждение за постигнати резултати от труда имат педагогическите специалисти, чието трудово правоотношение е прекратено с детската градина преди края на учебната година, но имат действително отработени (без различните видове отпуск) най-малко 124 дни за учебната година при същия работодател.

(3) Оценяването на резултатите от труда на тези лица се извършва за периода преди прекратяване на трудовото правоотношение, а размерът на допълнителното им възнаграждение се изплаща като дължима сума за изминал период от време.

(4) Лицата, изпълняващи норма преподавателска работа в повече от една детска градина получават допълнително възнаграждение за постигнати резултати от труда там, където е открито работното място.

(5) Оценяването на постигнатите резултати от труда на членовете на комисията се извършва от директора.

(6) Право на допълнително възнаграждение за постигнати резултати от труда имат непедагогическите специалисти, които са в трудови правоотношения с детската градина към края на учебната година и имат действително отработени при същия работодател най-малко 156 дни за учебната година, за която се отнася оценяването (без различните видове отпуск).
Чл.18. (1) Резултатите от труда на педагогическите специалисти се оценяват чрез попълване на карта за всяко лице, съдържаща показателите за оценка и критериите към тях.

(2) Картата за оценка на резултатите от труда се подписва от комисията за оценяване, съответно от директора и в 3-дневен срок от подписването ѝ се предоставя на оценяваното лице.

(3) С картата за оценка на резултатите от труда се запознава оценяваното лице, което се удостоверява с подписа му.

(4) Лицата, които не са съгласни с дадената им оценка на резултатите от труда, могат да подадат писмено възражение, в което да посочат мотивите за несъгласието си с оценката.

(5) Възражението по ал.4 се подава до председателя на комисията по оценяването, съответно до директора в срок до 3 работни дни от датата, на която оценяваният се е запознал с картата си за оценка на резултатите от труда.

(6) Комисията по оценяването, съответно директорът, са длъжни да се произнесат по възражението в 5-дневен срок от получаването му, като решението им е окончателно, за което писмено уведомяват лицето.

(7) Картата за оценка на резултатите от труда, подаденото възражение и решението по него се съхраняват в личното трудово досие на оценявания.

Чл.19. (1) Размерът на допълнителното възнаграждение на всеки педагогически специалист в детската градина, с изключение на директора, се определя в рамките на предвидените средства, пропорционално на
получения от него общ брой точки в картата за оценка спрямо общия брой точки на педагогическите специалисти.


(2) Размерите на допълнителните възнаграждения на педагогическите специалисти се определят със заповед на директора, която се издава не по- късно от 30 октомври.

(3) Изплащането на допълнителните възнаграждения за постигнати резултати от труда се извършва до един месец след издаване на заповедта.



Раздел седми
РЕД ЗА ИЗЧИСЛЯВАНЕ НА БРУТНАТА МЕСЕЧНА ЗАПЛАТА

Чл.20. Брутната работна заплата на персонала в детската градина се състои от:

1. основна работна заплата;

2. допълнителни трудови възнаграждения, определени в Кодекса на труда, в Наредба №4 от 2017 г. за нормиране и заплащане на труда, в друг нормативен акт или в колективен трудов договор;

3. други трудови възнаграждения, определени в нормативен акт или в индивидуалния трудов договор и невключени в т.1 и 2.

Чл.21. Среднодневният размер на основната заплата се изчислява като индивидуалната основна месечна заплата на лицето се разделя на броя на работните дни през съответния месец.

Чл.22. (1) Възнаграждението за платен годишен отпуск се изчислява съгласно разпоредбите на Кодекса на труда.

(2) Когато към или след началната дата на платения отпуск на работника или служителя е увеличена основната му работна заплата за минал период, включващ и месеца, който е база за изчисляване на възнаграждението за платен отпуск по реда на чл.177 от Кодекса на труда, към възнаграждението за отпуска се заплаща добавка, изчислена с процента на увеличение на новото и предишното брутно трудово възнаграждение, определени по трудовото правоотношение.

(3) Когато по силата на нормативен акт на Министерския съвет, колективен трудов договор или вътрешен акт на работодателя от определена дата са увеличени работните заплати, но работникът или

служителят към тази дата или след нея е бил в платен отпуск, поради което увеличението не се е отразило в базата, от която се изчислява възнаграждението за платен отпуск по реда на чл.177 от Кодекса на труда, към възнаграждението за отпуска се заплаща добавка, изчислена с процента на увеличение на новото и предишното брутно трудово възнаграждение, определени по трудовото правоотношение.

Чл.23. В брутното трудово възнаграждение за определяне на възнаграждението за платен годишен отпуск по чл.177 или на обезщетенията по чл. 228 от Кодекса на труда се включват:

1. Основната работна заплата;
2. Допълнителните трудови възнаграждения, които имат постоянен характер:

2.1. За придобит трудов стаж и професионален опит;
2.2. За по-висока лична квалификация на лице с професионално- квалификационна степен;
2.3. За образователна и научна степен „доктор“ или за научна степен „доктор на науките“, свързана с изпълняваната работа;

3. Допълнителното трудово възнаграждение при вътрешно заместване по чл.259 от Кодекса на труда.

Раздел осми
ПРЕДСТАВИТЕЛНО И РАБОТНО ОБЛЕКЛО

Чл.25 (1) Работодателят изплаща на педагогически специалисти и главния счетоводител средства за представително облекло в съответствие с Наредба
№14 от 16 ноември 2016 г. за представителното облекло на лицата от институциите в системата на предучилищното образование в размер не по- малък от 450 лв. пропорционално на работното време.

(2) Работодателят осигурява безплатно работно облекло на работниците и служителите от непедагогическия персонал в съответствие с Наредбата за безплатното работно и униформено облекло в размер не по-малък от 330 лв.

Раздел девети

	САНКЦИИ
	Чл.26. Лицата, на които са наложени дисциплинарни наказания по чл. 188 т.1 и т.2 от КТ се лишават от допълнителни трудови възнаграждения с непостоянен характер.

	Допълнителни разпоредби
§ 1. Професионално-квалификационна степен се удостоверява с документ, издаден от институциите за повишаване квалификацията на учителите.


ПРЕХОДНИ И ЗАКЛЮЧИТЕЛНИ РАЗПОРЕДБИ

&1. Професионално-квалификационна степен се удостоверява със свидетелство, издадено от специализираните институти за повишава

квалификацията на учителите съгласно Наредба №15 от 22.07.2019г. за статута и професионалното развитие на учителите, директорите и другите педагогически специалисти.

&2. Настоящите Вътрешни правила са разработени на основание чл.37 от Кодекса на труда и чл.18, ал.3 от Наредба №4 от 20.04.2020 г. за нормиране и заплащане на труда.

&3. Настоящите Вътрешни правила са
Изготвени с участието на органите на синдикалната организация в ДГ 
„Щастливо детство“.

&4. Настоящите правила са сведени до знанието на всички работещи в детската градина.

&5. За допуснати нарушения на определените изисквания в настоящите правила, виновните длъжностни лица носят дисциплинарна отговорност.

&6. Настъпилите изменения през текущата година в нормативните документи се отразяват своевременно в настоящите Вътрешни правила по предложение на работна група под ръководството на главния счетоводител.

[bookmark: _GoBack]&7. Настоящите вътрешни правила са утвърдени от директора на детската градина, съгласувани с представители на синдикатите в детската градина и влизат в сила от 01.03.2025 год. 
И изменят досега действащите.

